Document ID: 32014D0759

IZVEDBENI SKLEP KOMISIJE
z dne 29. oktobra 2014
o spremembi Priloge III k Odločbi 2007/777/ES glede zahtev za zdravje živali v zvezi s trihinelo v vzorcu veterinarskega spričevala za uvoz v Unijo nekaterih mesnih izdelkov, pridobljenih iz domačih prašičev
(notificirano pod dokumentarno številko C(2014) 7921)
(Besedilo velja za EGP)
(2014/759/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), in zlasti člena 9(4) Direktive,
ob upoštevanju naslednjega:
(1)
Odločba Komisije 2007/777/ES (2) med drugim določa vzorce spričeval za uvoz v Unijo nekaterih mesnih izdelkov. Določa, da se lahko v Unijo uvozijo samo pošiljke mesnih izdelkov, ki izpolnjujejo zahteve iz vzorca veterinarskega spričevala in spričevala o zdravstveni ustreznosti iz Priloge III k navedeni odločbi. Navedeni vzorec vključuje jamstva za trihinelo.
(2)
Uredba Komisije (ES) št. 2075/2005 (3) določa pravila za vzorčenje trupov vrst, ki so dovzetne za okužbo s trihinelo, in za določanje statusa gospodarstev, na katerih se gojijo domači prašiči.
(3)
Uredba Komisije (EU) št. 216/2014 (4) o spremembi Uredbe (ES) št. 2075/2005 določa odstopanje od določb o testiranju pri zakolu na gospodarstvih, ki so uradno priznana kot gospodarstva, ki uporabljajo nadzorovane pogoje bivanja. Poleg tega Uredba (EU) št. 216/2014 določa, da se lahko gospodarstvo, na katerem se gojijo domači prašiči, prizna kot gospodarstvo, ki uporablja nadzorovane pogoje bivanja, le če nosilec živilske dejavnosti med drugim vnese na to gospodarstvo le nove domače prašiče, ki prihajajo iz drugih gospodarstev, prav tako uradno priznanih kot gospodarstva, ki uporabljajo nadzorovane pogoje bivanja.
(4)
Vzorec veterinarskega spričevala in spričevala o zdravstveni ustreznosti iz Priloge III k Odločbi 2007/777/ES bi bilo treba spremeniti, da bo odražal zahteve glede uvoza mesnih izdelkov iz Uredbe (ES) št. 2075/2005, kakor je bila spremenjena z Uredbo (EU) št. 216/2014.
(5)
Odločbo 2007/777/ES bi bilo zato treba ustrezno spremeniti.
(6)
Za preprečitev motenj pri uvozu v Unijo pošiljk mesnih izdelkov iz domačih prašičev bi bilo treba v prehodnem obdobju pod nekaterimi pogoji odobriti uporabo spričeval, izdanih v skladu z Odločbo 2007/777/ES v različici pred spremembami, ki jih uvaja ta sklep.
(7)
Ukrepi iz tega sklepa so v skladu z mnenjem Stalnega odbora za rastline, živali, hrano in krmo -
SPREJELA NASLEDNJI SKLEP:
Člen 1
Vzorec veterinarskega spričevala in spričevala o zdravstveni ustreznosti iz Priloge III k Odločbi 2007/777/ES se spremeni:
1.
točka II.2.3.1 se nadomesti z naslednjim:
„bodisi
(2)[II.2.3.1.
so bili mesni izdelki pridobljeni iz mesa domačih prašičev, ki je bilo pregledano na trihinozo, rezultati pa so bili negativni, ali je bilo obdelano s postopkom hlajenja v skladu z Uredbo (ES) št. 2075/2005;
ali
(2)(6)[II.2.3.1.
so bili mesni izdelki pridobljeni iz mesa domačih prašičev, ki bodisi prihajajo z gospodarstva, uradno priznanega kot gospodarstvo, ki uporablja nadzorovane pogoje bivanja v skladu s členom 8 Uredbe (ES) št. 2075/2005 bodisi niso odstavljeni in so mlajši od 5 tednov;]“
2.
v Opombah za del II se za opombo 5 doda naslednja opomba:
„(6)
Uporablja se le za tretje države z navedbo ‚K‘ v stolpcu ‚PJ‘ dela 1 Priloge II k Uredbi (ES) št. 206/2010.“
Člen 2
V prehodnem obdobju do 31. marca 2015 se lahko še naprej v Unijo vnašajo pošiljke mesnih izdelkov, ki jih spremlja ustrezno spričevalo, izdano najpozneje 1. marca 2015 v skladu z vzorcem veterinarskega spričevala in spričevala o zdravstveni ustreznosti iz Priloge III k Odločbi 2007/777/ES v različici, ki je veljala pred začetkom veljavnosti tega sklepa.
Člen 3
Ta sklep je naslovljen na države članice.
V Bruslju, 29. oktobra 2014

Labels: 17
5
0
3
6